ଯୁବକ ଟ୍ବିଟ୍ କଲେ- 'ପ୍ରେମିକାକୁ ଭେଟିବାର ଅଛି, ମେଟ୍ରୋ ଚାଲୁଛି କି ? ଦିଲ୍ଲୀ ମେଟ୍ରୋ ପକ୍ଷରୁ ମିଳିଲା ଏମିତି ଉତ୍ତର... ଯାହାକୁ ପସନ୍ଦ କରୁଛନ୍ତି ଲୋକେ - Prameya News7\nଯୁବକ ଟ୍ବିଟ୍ କଲେ- 'ପ୍ରେମିକାକୁ ଭେଟିବାର ଅଛି, ମେଟ୍ରୋ ଚାଲୁଛି କି ? ଦିଲ୍ଲୀ ମେଟ୍ରୋ ପକ୍ଷରୁ ମିଳିଲା ଏମିତି ଉତ୍ତର... ଯାହାକୁ ପସନ୍ଦ କରୁଛନ୍ତି ଲୋକେ\nନୂଆଦିଲ୍ଲୀ ୧୨।୬ଃ ଜଣେ ଯାତ୍ରୀଙ୍କ ପ୍ରଶ୍ନ ଉପରେ ଦିଲ୍ଲୀ ମେଟ୍ରୋର ଉତ୍ତର ସୋସିଆଲ ମିଡିଆରେ ଭାଇରାଲ ହେଉଛି । ପ୍ରକୃତରେ ଯାତ୍ରୀ ଜଣଙ୍କ ତାଙ୍କ ଗର୍ଲଫ୍ରେଣ୍ଡଙ୍କୁ ଭେଟିବା ଉଦ୍ଦେଶ୍ୟରେ ପଚାରିଥିଲେ, ମେଟ୍ରୋ ଚାଲୁଛୁ କି ? ଏହାର ଉତ୍ତର ଦିଲ୍ଲୀ ମେଟ୍ରୋ ଶାହରୁଖ ଖାନଙ୍କ ଫିଲ୍ମ ଦିଲୱାଲେ ଦୁଲହନିଆ ଲେ ଜୟେଙ୍ଗେ ଷ୍ଟାଇଲରେ ଦେଇଛି । ଯାହା ସୋସିଆଲ ମିଡିଆରେ ବେଶ ପସନ୍ଦ କରାଯାଉଛି । ଉଲ୍ଲେଖଯୋଗ୍ୟ ଯେ, କରୋନା ମହାମାରୀ ଯୋଗୁଁ ମେଟ୍ରୋ ଚଳାଚଳ କିଛି ସମୟ ପାଇଁ ବନ୍ଦ ଥିଲା, କିନ୍ତୁ ବର୍ତ୍ତମାନ ମେଟ୍ରୋ ପୁଣି ଚଳାଚଳ ଆରମ୍ଭ କରିଛି ।\nଜଣେ ଯାତ୍ରୀ ମେଟ୍ରୋ ରେଳ ନିଗମ (ଡିଏମଆରସି)କୁ ଟ୍ବିଟରରେ ଟ୍ୟାଗ କରି ମେଟ୍ରୋ ବିଷୟରେ ସୂଚନା ମାଗିଥିଲେ । ସେ ଲେଖିଛନ୍ତି, 'ସପ୍ତାହ ଶେଷରେ ମେଟ୍ରୋ ଚାଲିବ କି ବନ୍ଦ ରହିବ ? ଦୟାକରି ନିଶ୍ଚିତ କୁହନ୍ତୁ, ଗର୍ଲଫ୍ରେଣ୍ଡକୁ ଭେଟିବାକୁ ଯିବାର ଅଛି । ଯଦି ଦେଖା ହୋଇପାରିବନାହିଁ ତେବେ ବ୍ରେକ୍ ଅପ୍ ନିଶ୍ଚିତ ହୋଇଯିବ । ଏହି ପ୍ରଶ୍ନର ଉତ୍ତର DMRC ମଜାଳିଆ ଢଙ୍ଗରେ ଦେଇଛି । ଡିଏମଆରସିର ଟ୍ବିଟର ହ୍ୟାଣ୍ଡେଲର ଉତ୍ତରରେ କୁହାଯାଇଛି, 'ମେଟ୍ରୋ ଚାଲୁ ହୈ ମେରେ ଦୋସ୍ତ, ଜା ଜୀ ଲେ ଆପନୀ ଜିନ୍ଦେଗୀ ।' ଦିଲୱାଲେ ଦୁଲହନିଆ ଲେ ଜାୟେଙ୍ଗେ ଫିଲ୍ମର ଡାଇଲଗ୍ 'ସିମରନ୍ ଜା ଜୀ ଆପନୀ ଜିନ୍ଦେଗୀ' ବହୁତ ଫେମସ୍ ଥିଲା ।\nଯାତ୍ରୀଙ୍କ ପ୍ରଶ୍ନର ଉତ୍ତରରେ ଦିଲ୍ଲୀ ମେଟ୍ରୋ ଫିଲ୍ମ 'ଦିଲୱାଲେ ଦୁଲହନିଆ ଲେ ଜାୟେଙ୍ଗେ'ର ଏକ ଭିଡିଓ କ୍ଲିପ୍ ମଧ୍ୟ ସେୟାର କରିଛନ୍ତି ଯେଉଁଥିରେ ଅମ୍ରିଶ ପୁରୀ ନଜର ଆସିଛନ୍ତି । ଏହା ହେଉଛି ଚଳଚ୍ଚିତ୍ରର ଶେଷ ଦୃଶ୍ୟ, ଯେତେବେଳେ ରେଳ ଷ୍ଟେସନରେ ପହଞ୍ଚିଥିବା ଅମ୍ରିଶ ପୁରୀ କାଜୋଲଙ୍କ ହାତ ଛାଡି ତାଙ୍କୁ କହିଥିଲେ, 'ସିମରନ୍ ଜା ଜୀ ଲେ ଆପନr ଜିନ୍ଦେଗୀ', DMRC ର ଏହି ଷ୍ଟାଇଲକୁ ଲୋକମାନେ ବେଶ ପସନ୍ଦ କରୁଛନ୍ତି । ପ୍ରକୃତରେ କରୋନା ମହାମାରୀରେ ଚାପଗ୍ରସ୍ତ ଲୋକଙ୍କ ମୁହଁରେ ହସ ଆଣିବାକୁ ଦିଲ୍ଲୀ ମେଟ୍ରୋ ଏଭଳି ଚେଷ୍ଟା କରିଥିଲା, ଯେଉଁଥିରେ ସେ ସଫଳ ହୋଇଛି ।
